Katastrofer i petroleumsvirksomheten

Katastrofer i petroleumsvirksomheten gir en oversikt over kjente katastrofer i petroleumsvirksomheten til havs. 

Katastrofer og ulykker har vært en del av hverdag for petroleumsindustrien så lenge en har drevet petroleumsvirksomhet. I tillegg har mange fått skader, de fleste trolig knyttet til mindre arbeidsulykker, støy, bruk av farlige kjemikalier og ved dykkersykdommer. De to hendelsene med de største menneskelige tap er Piper Alpha-ulykken på britisk sokkel den 6. juli 1988 da plattformen eksploderte og 167 mennesker omkom, og 27. mars 1980 da boligplatformen Alexander Kielland veltet med 123 døde. Ulykkene har i ettertid blitt stående som et skrekkscenario for hva som kan skje under offshore produksjon av olje og gass. Vår del av verden har ikke noen bedre ulykkesstatistikk enn andre.

I tillegg til dødsfall har en også hatt flere store forurensingskatastrofer, men det er foreløpig ikke dekket.

Antall døde har vist en bedring siden 1980-tallet, men er fortsatt for høyt. 

Deler en opp antall døde i perioden 1967-2008 i årsaker får en følgende fordeling:

Antall døde i storulykker i petroleumsvirksomheten med ti eller flere døde, fordelt på årsak og tidsepoke
 Periode	 1970-tallet 1980-tallet 1990-tallet 2000-2009 2010-2019 Samlet Konstruksjoner og maritime systemer 103 493 48 33 53 730 Brann og eksplosjoner 0 201 28 11 31 271 Helikopter 30 56 23 57 13 179 Blowout 0 61 0 0 11 72 Kollisjoner 0 0 0 22 0 22 Samlet antall døde 133 811 99 119 108 1274

Det har vært tre store grupper ulykker knyttet til konstruksjonssvikt, brann og eksplosjoner og helikopterulykker. Grunnlaget for reduksjonen i antall ulykker siden 1980-tallet ligger i et systematisk arbeid for å redusere risikoen både i næringen og hos myndighetene. Samtidig har internasjonal harmonisering medført en standardheving i mange land.

Deler en storulykkene på plattform-typer, får en tabellen nedenfor. På verdens basis er det vesentlig flest bunnfaste plattformer (mer enn 10.000), i størrelsesorden 500 oppjekkbare plattformer og i størrelsesorden 200 halvt nedsenkbare plattformer. Antall skip, lektere og helikoptre som deltar i virksomheten er ukjent. Fordelt på antall plattformer har de halvt nedsenkbare plattformer flest døde og flest antall storulykker. Det er spesielt de to ulykkene med Ocean Ranger og Alexander L. Kielland som gjør at statistikken blir så dårlig for halvt nedsenkbare plattformer. Noe av det samme inntrykket får en ved å se på ulykker fra 1990 og framover, men her kommer helikopterne vesentlig dårligere ut enn for hele perioden. En har ikke fått til en bedre sikkerhet på helikopterne, på samme måte som ellers i næringen.

 Type plattform Antall ulykker med mer enn ni døde siden 1970 Antall døde siden 1970 Antall ulykker med mer enn ni døde siden 1990 Antall døde siden 1990 Oppjekkbare plattformer 8 300 2 75 Bunnfaste jacketer 6 279 3 54 Skip og lektere 9 264 2 37 Halvt nedsenkbare plattformer 5 243 2 22 Helikopter 10 167 6 80

 Konstruksjonssvikt 
Som følge av Alexander Kielland-ulykken ble det gjennomført en rekke tiltak både for denne typen plattform (halvt nedsenkbare) og for andre som innebar krav om utmattingsanalyser, krav om at de skal tåle bortfall av slanke staver og krav til skadestabilitet. Kravene varierer rundt i verden, men er i dag i stor grad samordnet.

Ocean Ranger ulykken satte fokus på maritime systemer og på kompetansen til personellet som opererte systemet i en nødsituasjon, og betydningen av trening på nødsituasjoner.

Risiko knyttet til marine operasjoner og strukturer gi et betydelig bidrag til den totale risikoen. Den erfarte historiske risiko for marine operasjoner og konstruksjoner er betydelig høyere enn det en normalt får som resultat fra risikoanalyser. Verken komponent- eller systembasert pålitelighetsanalyser av konstruksjoner gir tilstrekkelig beskrivelse av den reelle risikoen. Menneskelige feil er trolig den dominerende årsaken til ulykker knyttet til konstruksjonssvikt.Arne Kvitrud, Gerhard Ersdal and Roger L Leonhardsen: On the Risk of Structural failure on Norwegian Offshore Installations, OMAE, 2001.

Om en ser på plattformer som er alvorlig skadet eller totalhavarert, er det siden 1990 en sannsynlighet på 35*10-4 pr plattformår for oppjekkbare plattformer.Arne Kvitrud, Gerhard Ersdal and Roger L Leonhardsen: On the Risk of Structural failure on Norwegian Offshore Installations, OMAE, 2001.
Hendelser knyttet til konstruksjonssvikt er den dominerende årsaken til feilen på oppjekkbare plattformer. Sannsynligheten for svikt er betydelig høyere enn for andre faste konstruksjoner. For lektere og skip knyttet til oljeindustrien på 1990-tallet, har frekvensen for å synke vært vurdert til 9*10-4 per plattformår, men antallet er svært usikkert på grunn av det lave antall hendelser og plattformår. Erfaring med tankskip over hele verdenSprouge John: A guide to quantitative risk assessment for offshore installations, The centre of marine and petroleum technology, Aberdeen, 1999, side XI.27 viser at en årlig sannsynlighet for at tankskip over 10.000 dwt skal synke (perioden 1972-1986) er 3*10-4 per tankskip. Odd TveitTveit Odd J: Risk management approach to FPSOs in Statoil, FPSO Symposium, Bechtel Tower, Houston, March 9-10, 1998. har funnet et samlet tap på tankskip over 50.000 brt verden for perioden 1970 til 1990 på 8*10-4 forårsaket av svikt i konstruksjoner, ballast og mekaniske systemer.

 Brann og eksplosjon 
Piper Alpha-ulykken satte fokus på gasslekkasjer. Det foregår et betydelig arbeid både i Norge og Storbritannia for å redusere antall utslipp og for redusere mulighetene for antennelse av gasslekkasjer (tennkildekontroll).

 Deepwater Horizon-utblåsningen 

Deepwater Horizon-utblåsningen var en miljøkatastrofe i Mexicogulfen som begynte den 20. april 2010 på oljeplattformen Deepwater Horizon, drevet av oljeselskapet BP. Som følge av en eksplosjon og at oljeriggen sank, strømmet råolje ut fra borehullet i 87 dager inntil det ble plugget igjen den 15. juli 2010. Elleve mennesker forsvant og ble aldri funnet igjen. Dette var det største uforutsette oljeutslippet i oljeindustriens historie.

 Helikopterulykker 
Denne gruppen er som for konstruksjonssvikt karakterisert av få hendelser, men med svært alvorlig konsekvenser når det skjer. Det viktigste tiltaket framover er utskifting av eldre helikopter til nyere med større feiltoleranse. Utilsiktede enkeltfeil skal ikke lengre kunne føre til totalhavari.

Denne gruppen er den eneste som ikke har noen reell forbedring på ulykkesstatistikken.

 Oversikt over ulykker 
Nedenfor er en oversikt over kjente katastrofer etter 1960 som kan knyttes direkte opp mot aktiviteter i petroleumsvirksomheten til havs. I listen under er det ikke tatt med katastrofer med oljeutslipp.

Liste over katastrofer i petroleumsvirksomheten med ti døde eller flere
    År  Innretning og beskrivelse av hendelse  Type innretning  Land  Omkomne       1988  Piper Alpha gasslekkasje med brann og eksplosjon   Jacket  Storbritannia167         1980  Alexander Kielland en utmattingssprekk førte til at et stag sprakk opp for så å bli revet av istorm. Sprekken stammet fra fabrikasjonsfasen. Forankringen holdt plattformen på rett kjøl en stund til den også røk, og plattformen tippet over.  Halvt nedsenkbar  Norge123        1989  Seacrest sank. Den hadde for mange borerør oppe i boreriggen slik at den var for topptung, og dermed for dårlig stabilitet (metasenterhøyde).  Boreskip  Southern Gulf of Thailand91        1982  Ocean Ranger sank i storm. Vanninntrenging førte til at kraftforsyningen sviktet. Feilaktig manuell styring av ballastsystemet medførte at den sank.  Halvt nedsenkbar  Newfoundland, Canada84        1983  Glomar Java Sea sank   Boreskip  Kina81        25. november 1979  Bohai 2 understellet sviktet.  Oppjekkbar plattform  Kina72        15. juni 1980  Bohai 3 brann  Oppjekkbar plattform  Kina70        19. desember 2011  Kolskaya sank under tauing  Oppjekkbar plattform  Russland53        6. november 1986  Helikopterstyrt - utmatting og svikt i hovedrotor/gearboks og styrt.  Helikopter Boeing BV234 (Chinook)  Storbritannia45        16. august 1984  Enchova PCE 1 - blowout, brann og livbåt som falt i sjøen  Jacket  Brasil42        4. desember 2015  Guneshli field - brann etter at det gikk hull i rørledning  Jacket  Kasakhstan 31        1994  DLB 269 vannfylling  Lekter  Mexicogulfen26        30. juni 1964  C.P. Baker blowout.  Borelekter, katamaran-type  Mexicogulfen, USA22        15. august 1991  McDermot Lay barge 29  Leggefartøy  USA22        2005  Bombay High North kollisjon med hjelpefartøy som traff et gasstigerør.  Jacket   India22        2007  Usumacinta fundamentsvikt.  Jackup  Mexico22        desember 1956  Qatar I - sviktet under tauing og sank.   Oppjekkbar plattform  Arabiske gulf20        2009  Under landing traff helikopteret riggen, veltet, tok fyr og falt i sjøen.   MiG-8 helikopter  Ukraina20        mars 1983  Nowruz Platforms - brann.   "platform"  Persiabukta20        2.10.1980  Ron Tappmeyer blowout  Jackup  Saudi Arabia19        1974  Gemini konstruksjonssvikt  Jackup  Mexicogulften18        1978  Sikorsky S61 - Main rotor gearbox failure and crash.  Helikopter  Norge18        1996  Ubit - Brann og eksplosjon  "Plattform"  Nigeria18        2009  Helikopterulykke – tap av hydraulikktrykk.  Helikopter Sikorsky S92  Canada17        2009  Svikt i rotor-girkassen førte til at rotoren løsnet fra helikopteret og at rotorvingene slo mot halen, som til slutt løsnet fra hovedkroppen  Helikopter Super Puma  Storbritannia16        1985  Trintoc Atlas gasslekkasje og eksplosjon  Halvt nedsenkbar plattform  Canada14        1983  Sea Gem konstruksjonssvikt  Oppjekkbar lekter  Storbritannia13        1976  Ocean Express under tauing.  Jackup   Mexicogulfen13        1983  B.O.S. 355 Eksplosjon  Lekter   Mexicogulfen13        2001  Westland Wessex Mk 60 helikopter - Strømtap til hovedrotor gearboks og styrt.  Helikopter  Storbritannia13        1977  Sikorsky S61 helikopter - Svikt i hovedrotor gearboks og styrt.  Helikopter  Norge12        1997  Eurocopter AS332 (Super Puma) helikopter - Svikt i motor og tap av kontroll.  Helikopter  Norge12        1985  Tonkawa slagside  Borelekter  Mexicogulfen11        2003  Stevns Power veltet under ankerhåndering  Ankerhånderingsfartøy  Afrika11        1985  Helikopter utmatting av rotorbladet  Sikorsky S-76A   Storbritannia11        1992  Helikopter ved Shells Cormorant Alpha   Eurocopter AS332 (Super Puma)  Storbritannia11        16. juli 2002  Helikopter ved Leman Field - Svikt i hovedrotoren og styrt.  Eurocopter AS332 (Super Puma)  Storbritannia11        2001  Petrobras 36 (P36) sank etter en kjede med hendelser som startet med at en lagertank med olje i skaftet sprakk, gass eksploderte, 11 personer ble drept i ekplosjonen, sjøvannsledning ble ødelagt, vannlekkasjen lot seg ikke stoppe og innretningen sank.  Halvt nedsenkbar  Brasil11        2010  Deepwater Horizon drev leteboring. De har trolig fått en blowout med olje opp på dekket. Gass ble antent og en fikk fikk eksplosjon, og så brann. Etter to dager sank plattformen.  Halvt nedsenkbar  USA, Mexicogulfen11        1985  Concem Lekter med betongblandeverk veltet ved bygging av Condeep i Gandsfjorden. For dårlig stabilitet.  Lekter  Norge10        1985  Avco 55 Lekter   Lekter  Mexicogulfen10        1995  UBIT Eksplosjon og brann  Jacket  Mexicogulfen10     

Se også
 Katastrofer og store ulykker i norsk petroleumsvirksomhet
 «Alexander L. Kielland»-ulykken
Referanser 

Eksterne lenker
  BBC om helikopterulykker i Storbritannia
  om helikopterulykken i Ukraina 2009
 https://web.archive.org/web/20141011031207/http://home.versatel.nl/the_sims/rig/usumacinta.htm om Usumacinta
 http://home.versatel.nl/the_sims/rig/gjs.htm om Glomar Java Sea
 http://home.versatel.nl/the_sims/rig/seagem.htm om Sea Gem
 http://home.versatel.nl/the_sims/rig/o-express.htm om Ocean Express
 http://home.versatel.nl/the_sims/rig/o-ranger.htm om Ocean Ranger
 http://home.versatel.nl/the_sims/rig/p36.htm om Petrobras P36
 http://home.versatel.nl/the_sims/rig/seacrest.htm om Seacrest
 http://home.versatel.nl/the_sims/rig/enchova.htm om Enchova
 http://home.versatel.nl/the_sims/rig/cpbaker.htm om C.P. Baker
 http://home.versatel.nl/the_sims/rig/bohai2.htm om Bohai 2
 http://home.versatel.nl/the_sims/rig/mhn.htm om Mumbai (Bombai) High

Petroleumsvirksomhet
Kategori:Petroleumsvirksomhet